Na temelju članka 41. Zakona o ustanovama (“Narodne novine”, broj 76/93, 29/97, 47/99, 35/08, 127/19 i 151/22), članka 204. i 205. Zakona o socijalnoj skrbi (“Narodne novine”, broj 18/22, 46/22, 119/22, 71/23 i 156/23) i članka 20. i 26. Statuta Doma za starije osobe Sisak, URBROJ: 2176-118/23-826 od 26. svibnja 2023. godine Upravno vijeće Doma za starije osobe Sisak na temelju Odluke o raspisivanju natječaja za izbor i imenovanje ravnatelja/ice Doma za starije osobe Sisak donesene na 27. sjednici, URBROJ: 2176-118/24-2102 od 09.07.2024. godine raspisuje

**JAVNI NATJEČAJ**

**za izbor i imenovanje ravnatelja/ice Doma za starije osobe Sisak**

Za ravnatelja/icu doma socijalne skrbi može biti imenovana osoba koja ispunjava sljedeće uvjete:

1. državljanstvo Republike Hrvatske.

2. završen specijalistički diplomski stručni ili diplomski sveučilišni studij odnosno integrirani preddiplomski i diplomski sveučilišni studij socijalnog rada, socijalne politike, prava, psihologije, socijalne pedagogije, edukacijske rehabilitacije, logopedije, medicine, sociologije, filozofije, kineziologije, pedagogije, ekonomije, politologije, novinarstva, javne uprave, informatike ili završen studij odgovarajuće vrste za rad na radnom mjestu odgojitelja predškolske djece, učitelja ili nastavnika ili završen studij iz polja likovne ili glazbene umjetnosti.

3. najmanje pet godina radnog iskustva s propisanom kvalifikacijom

4. nepostojanje zapreke iz članka 261. stavka 1. Zakona o socijalnoj skrbi (“Narodne novine”, broj 18/22, 46/22, 119/22, 71/23 i 156/23).

5. nepostojanje zapreke iz čl. 39. st. 2. Zakona o ustanovama (Narodne novine broj 76/93, 29/97, 47/99, 35/08, 127/19 i 151/22)

6. protiv koje se ne vodi kazneni postupak (što dokazuje uvjerenjem pribavljenim od nadležnog suda ili sustavom e-Građani ne starijim od 15 dana od podnošenja prijave).

Mandat ravnatelja/ravnateljice traje četiri godine.

Kandidati za ravnatelja/ravnateljicu podnose vlastoručno potpisanu pisanu prijavu na natječaj.

Uz prijavu na natječaj kandidati trebaju priložiti:

* Životopis (vlastoručno potpisan)
* dokaz o hrvatskom državljanstvu (preslik domovnice ili osobne iskaznice)
* dokaz o stečenom akademskom ili stručnom nazivu (preslik diplome)
* potvrdu o radnopravnom statusu osiguranika (elektronički zapis ili potvrda o podacima evidentiranim u matičnoj evidenciji Hrvatskog zavoda za mirovinsko osiguranje koji, između ostaloga, sadrže podatke o poslodavcu, početku i prestanku osiguranja, stvarnoj i potrebnoj stručnoj spremi, radnom vremenu i trajanju staža osiguranja, ne stariju od 15 dana od dana podnošenja prijave)
* dokaz o traženom random iskustvu u struci od najmanje 5 godina (potvrde dosadašnjih poslodavaca o vrsti poslova i trajanju radnog iskustva ili preslike ugovora o radu iz kojih mora biti vidljivo ostvareno radno iskustvo u struci)
* uvjerenje da se ne vodi kazneni postupak (ne starije od šest mjeseci od dana podnošenja prijave)

Isprave se prilažu u neovjerenom presliku, a prije izbora kandidata predočit će se izvornik.

Dokaze o nepostojanju zapreke iz članka 261. stavka 1. Zakona o socijalnoj skrbi Dom će pribaviti po službenoj dužnosti.

Prijava koja ne sadržava svu dokumentaciju navedenu u ovom natječaju smatrat će se nepotpunom prijavom, a podnositelji neće biti pozvani na dopunu. Podnositelj prijave koji ne podnese potpunu ili pravodobnu prijavu ilia ko ne ispunjavaju formalne uvjete iz natječaja, neće se smatrati kandidatom u ovom natječajnom postupku, a njegova prijava neće se razmatrati.

Sukladno članku 13. Zakona o ravnopravnosti spolova (“Narodne novine”, broj 82/08 i 69/17) na natječaj se mogu javiti osobe oba spola.

Podnositelj prijave koji se poziva na pravo prednosti pri zapošljavanju prema posebnim zakonima, dužan je u prijavi na javni natječaj pozvati se na to pravo te je dužan osim dokaza o ispunjavanju traženih uvjeta uz prijavu priložiti i svu propisanu dokumentaciju te ima prednost u odnosu na ostale podnositelje samo pod jednakim uvjetima.

Osoba koja se poziva na pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji (“Narodne novine”, broj 121/17, 98/19, 84/21 i 156/23), članku 48. stavku 1.-3. Zakona o civilnim stradalnicima iz Domovinskog rata (“Narodne novine”, broj 84/21), članku 48.f Zakona o zaštiti vojnih i civilnih invalida rata (“Narodne novine”, broj 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), članku 9. Zakona o profesionalnoj rehabilitaciji i zapošljavanju osoba s invaliditetom (“Narodne novine”, broj 157/13, 152/14, 39/18 i 32/20) dužna je u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a ima prednost u odnosu na ostale kandidate samo pod jednakim uvjetima.

Osoba koja se poziva na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji uz prijavu na natječaj dužna je priložiti sve dokaze o ispunjavanju uvjeta iz natječaja i ovisno o kategoriji u koju ulaze svi potrebni dokazi (članak 103. stavak. 1. Zakona) dostupne na poveznici Ministarstva hrvatskih branitelja:https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf.

Osoba koja se poziva na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata uz prijavu na natječaj dužna je priložiti sve dokaze o ispunjavanju uvjeta iz natječaja te priložiti dokaze o ispunjavanju uvjeta za ostvarivanje prava prednosti pri zapošljavanju (članak 49. stavak. 1. Zakona) dostupne na poveznici Ministarstva hrvatskih branitelja:[https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf).

Pisane prijave s prilozima treba podnijeti u roku od 15 dana od objave natječaja u Narodnim novinama, poštom preporučeno ili neposredno na adresu: Dom za starije osobe Sisak, Oktavijana Augusta 3, 44000 Sisak.

Prijave se podnose u zatvorenoj omotnici s napomenom »Ne otvarati, prijava na javni natječaj za izbor i imenovanje ravnatelja/ice«.

Kandidat koji podnese pravovremenu i urednu prijavu i ispunjava formalne uvjete iz javnog natječaja bit će pozvan na intervju. Za kandidata koji ne pristupi razgovoru, smatra se da je povukao prijavu na natječaj.

O rezultatima natječaja kandidati će biti obaviješteni u roku od 45 dana od isteka roka za podnošenje prijava.

Upravno vijeće zadržava pravo ne odabrati nijednog kandidata i odlukom poništiti javni natječaj.

Prijavom na natječaj svaki kandidat daje privolu Domu za starije osobe Sisak za obradu osobnih podataka u skladu s propisima kojima je propisana zaštita osobnih podataka za svrhu provedbe natječajnog postupka i objave rezultata natječaja.

Kandidati koji nisu primljeni na radno mjesto iz objavljenog natječaja kao i kandidati koji su u međuvremenu povukli svoju prijavu, svu priloženu dokumentaciju mogu preuzeti u roku od 45 dana od objavljene obavijesti o izboru kandidata, odnosno od datuma održavanja intervjua u slučaju da su povukli prijavu na objavljeni natječaj. Nakon navedenog razdoblja, sva priložena dokumentacija bit će uništena sukladno pravilima Opće uredbe o zaštiti osobnih podataka i Zakona o provedbi Opće uredbe o zaštiti podataka (“Narodne novine”, broj 42/18). Kandidati koji su poslali svoju prijavu na objavljeni natječaj, smatrat će se da su pristali na objavljene uvjete o pohrani, čuvanju i uništavanju dokumentacije koja sadrži njihove osobne podatke.

URBROJ: 2176-118/24-2103

Sisak, 09.07. 2024. godine

**Dom za starije osobe Sisak**